צורות של גבישים

במינרלוגיה ובקריסטלוגרפיה, הצורה והגודל של גבישים הביאו ליצירת קבוצת מונחים שנועדו לתאר את צורת הגביש האופיינית (באנגלית: Crystal habit).

בתנאי שיווי משקל תרמודינמי לגבישים יש צורה ייחודית, הנקבעת על ידי האנרגיות החופשיות המשטחיות הספיצפיות של המישורים הגבישיים השונים. תאוריה זו מושתת על רעיון של ג'וסיה וילארד גיבס מ-1876, שפותחה בהמשך על ידי פייר קירי, גיאורג וולף  וקוניירס הרינג  למשפט וולף ולצורה של גבישים בשיווי משקל. אלא שגבישים בכלל, ומינרלים, בפרט, אינם גדלים בתנאים של שיווי משקל תרמודינמי, ולכן יש להם צורות רבות.

המונחים הרבים בהם משתמשים מינרלוגים על מנת לתאר את צורת הגביש מועילים להסברת הצורה שבה מופיעה דוגמה של מינרל מסוים. הכרת צורות גביש שונות עוזרת למינרלוגים לזהות מספר גדול של מינרלים. אף על פי שרוב המינרלים מופיעים ביותר מצורה אחת (דבר הקשור לתנאי הסביבה) צורות מסוימות מאפיינות מינרלים מסוימים. צורת הגביש עלולה להטעות חסרי־ניסיון כיוון שהסימטריה הגבישית יכולה להיות חבויה או מוסווית.

גורמים המשפיעים על צורת הגביש כוללים: מבנה, זיהומים שקלט הגביש בזמן שנוצר, התפתלות ותנאי צמיחה של הגביש (חום, לחץ, מרחב וכו'). מינרלים בעלי אותו מבנה גביש לא בהכרח יהיו בעלי אותה צורת גביש. צורות מסוימות של מינרל ייחודיות לסוג ולמיקום. למשל, אף שרוב המופעים של ספיר הם בצורת גביש מוארך בצורת חבית, הספיר המצוי במונטנה מופיע בצורת גביש מוצק בצורת טבלה. בדרך כלל, צורה זו אופיינת לאבן אודם. ספיר ואודם הם שני סוגים של אותו מינרל קורונדום.

מינרלים מסוימים יכולים להחליף מינרלים קיימים תוך שמירת צורת המינרל המקורי, תהליך הקרוי "פסאודומורפיזם". דוגמה קלאסית: אבן החן עין הנמר שהיא סוג של קוורץ. בעוד שקוורץ יוצר בדרך כלל גבישים אֵיאוֹהֶדרָליים (כלומר שמישוריו מפותחים היטב) ופריזמטיים (גביש מוארך דמוי מנסרה), "עין הנמר" המחליפה אמפיבול שעבר צֶירוּר (סיליקיזציה – ספיחת סיליקה) שומרת על צורת הסיבים של האמפיבול.

רשימת צורות גביש
הטבלה ממוינת לפי שם הצורה

 צורה  שם באנגלית  תיאור  דוגמהאוֹקטָהדרליOctahedralאוקטהדרון, פאון בעל 8 פאות (שתי פירמידות צמודות בבסיסיהן)מגנטיטאֵיאוֹהֶדרָליEuhedralגביש מפותח היטבספינלאַנהדררליAnhedralגביש שמישוריו אינם מפותחים, מעוותאוליביןאננטיומורפיEnantiomorphicצמד גבישים שהם תמונת ראי זה של זהקוורץגוציEquant, stout, stubby or blockyמנסרה מחוצהצירקוןגרגריGranularאגרגטים של גבישים אנהדרליים בתוך מסת אםאנדסיןדודקהדרוניDodecahedralדוֹדֶקָהדרון (פאון בעל 12 פאות מחומשות)גארנטדמוי אלומת חיטהWheat sheafאגרגטים דמוי אלומות חיטים קצורות בידזאוליטיםדמוי כליהReniform or colloformדומה לפיטמתי, מסות דמויות כליות מצטלבותהמטיטדמוי שושנהRosetteאגרגט שטוח המתפרש בצורת שושנהגבסדנדריטיDendritic or arborescentדמוי עץ, מסתעף מנקודה מרכזית לכמה כיווניםמגנזיט בתוך אופאלהמימורפיHemimorphicגביש ששני קצותיו בעלי צורה שונההמימורפיטזקיפיStalactiticבצורות נטיף או זקיף גלילי או חרוטירודוכרוזיטטריזיSphenoidדמוי טריזטיטניטכדוריBotryoidal or globularדמוי ענבים, צורת כדורסמיתסוניטכוכביStellateקורן בצורת כוכבפירופיליטכַּרְבּוֹלְתִיCoxcombגבישים בנויים מגוש של קשקשיםבריטלהביBladedצורת להב, שטוח ודקקיאניטלווחיTabular or lamellarשטוח בצורת לוח.אודם (Ruby)מחטיAcicularדמוי מחט, דק ההולך ונעשה צר רוטיל המצוי בקוורץמפוספסStriated or striationsקווי הגדילה מקבילים או ניצבים לצירכריזוברילמצופה בקרוםDrusy or encrustationאגרגט של גבישים זעירים המצפים משטחאוברוביטמרושתReticulatedגבישים דמוי מחט היוצרים מבנה רשתצרוסיטנוצתיPlumoseקשקשים עדינים דמויי נוצהמוטראמיטנימיFiliform or capillaryדמוי שערה או חוט עדיןנתרוליטסבהדרליSubhedralגביש שפאותיו החיצוניות מפותחות באופן חלקיסיביFibrous or columnarמנסרות דקות מאדטרמוליטעלעליFoliated or micaceousמבנה שכבתי הנפרד ללוחיות דקותנציץעמודיColumnarבדומה לסיבי, מנסרה ארוכה ודקהקלציטפיטמתיMamillary דמוי שָׁד. קווי מתאר ארוכים, מעוגלים ומצטלביםמלכיטפסאודומורפיPseudomorphousבצורת מינרל אחר שתפש את מקומו דרך חילוף פסאודומורפיעין הנמרפסאודו-משושהPseudo-hexagonalלכאורה הקסגונלי בשל פיתול מעגליארגוניטפקעתיNodular or tuberoseצורת כדורית מלווה בבליטות בלתי סדירותגאודהמִנסרתיPrismaticגביש מוארך דמוי מנסרהטורמליןקומפקטיMassive or compactחסר־צורה, נטול צורת גביש ברורהסרפנטיןרדיאליRadiating or divergent גביש המתפשט כלפי חוץ מנקודה מרכזיתשמשות פיריטשקדיAmygdaloidalדמוי שקדהיולנדיט

 ראו גם 
 תא יחידה
 גביש
 סימטריה
 גאומטריה
 תורת החבורות
 חבורת סימטריה

קישורים חיצוניים

צורות של גבישים באתר Amethyst Galleries

קטגוריה:ערכים שבהם תבנית בריטניקה אינה מתאימה
קטגוריה:מינרלוגיה
קטגוריה:קריסטלוגרפיה
קטגוריה:גאומטריה